CELEX: 31981R0673
Language: el
Date: 1981-03-16 00:00:00
Title: Κανονισμός (ΕΟΚ) αριθ. 673/81 τής Επιτροπής τής 16ης Μαρτίου 1981 περί αποκαταστάσεως τής εφαρμογής τών δασμών γιά έτερα πλακίδια, κύβους καί πλάκες δαπέδου ή επενδύσεως τής δασμολογικής κλάσεως 69. 08, καταγωγής Ταϋλάνδης, δικαιούχου τών προβλεπομένων από τόν κανονισμό (ΕΟΚ) αριθ. 3322/80 τού Συμβουλίου δασμολογικών προτιμήσεων

Avis juridique important

|

31981R0673

Κανονισμός (ΕΟΚ) αριθ. 673/81 τής Επιτροπής τής 16ης Μαρτίου 1981 περί αποκαταστάσεως τής εφαρμογής τών δασμών γιά έτερα πλακίδια, κύβους καί πλάκες δαπέδου ή επενδύσεως τής δασμολογικής κλάσεως 69. 08, καταγωγής Ταϋλάνδης, δικαιούχου τών προβλεπομένων από τόν κανονισμό (ΕΟΚ) αριθ. 3322/80 τού Συμβουλίου δασμολογικών προτιμήσεων  

Επίσημη Εφημερίδα αριθ. L 071 της 17/03/1981 σ. 0010 - 0010

***** ΚΑΝΟΝΙΣΜΟΣ (ΕΟΚ) αριθ. 673/81 ΤΗΣ ΕΠΙΤΡΟΠΗΣ  της 16ης Μαρτίου 1981  περί αποκαταστάσεως της εφαρμογής των δασμών για έτερα πλακίδια, κύβους και πλάκες δαπέδου ή επενδύσεως της δασμολογικής κλάσεως 69.08, καταγωγής Ταϋλάνδης, δικαιούχου των προβλεπομένων από τον κανονισμό (ΕΟΚ) αριθ. 3322/80 του Συμβουλίου δασμολογικών προτιμήσεων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 3322/80 του Συμβουλίου της 16ης Δεκεμβρίου 1980 περί καθορισμού πολυετούς σχεδίου γενικευμένων δασμολογικών προτιμήσεων και της εφαρμογής του κατά το έτος 1981 επί ορισμένων βιομηχανικών προϊόντων καταγωγής υπό ανάπτυξη χωρών (1), και ιδίως το άρθρο 10,  τον κανονισμό (ΕΟΚ, Ευρατόμ) αριθ. 3308/80 του Συμβουλίου της 16ης Δεκεμβρίου 1980 περί αντικαταστάσεως, στις κοινοτικές πράξεις, της ευρωπαϊκής λογιστικής μονάδος με την ΕΝΜ (2),  Εκτιμώντας:  ότι δυνάμει των άρθρων 1 και 9 του κανονισμού (ΕΟΚ) αριθ. 3322/80, χορηγείται αναστολή τελωνειακών δασμών, άλλων από αυτούς που ορίζονται στη στήλη 4 του παραρτήματος Α, στις χώρες και στα εδάφη που αναφέρονται στο παράρτημα Γ και μέσα στα πλαίσια των καθοριζομένων στη στήλη 9 του εν λόγω παραρτήματος Α προτιμησιακών οροφών· ότι σύμφωνα με το άρθρο 10 παράγραφος 1 του εν λόγω κανονισμού, αμέσως μόλις επιτυγχάνονται αυτές οι καθ ' εκαστον/μεμονωμένες οροφές σε κοινοτικό επίπεδο, η Επιτροπή, με δική της πρωτοβουλία ή κατόπιν αιτήσεως Κράτους μέλους, αποκαθιστά την εφαρμογή εισαγωγικών δασμών για τα εν λόγω προϊόντα·  ότι για τα έτερα πλακίδια, κύβους και πλάκες δαπέδου ή επενδύσεως, η καθ' εκαστον/μεμονωμένη οροφή διαμορφώνεται σε ύψος 2 796 000 ΕΝΜ· ότι κατά την ημερομηνία 11 Μαρτίου 1981, οι εισαγωγές των εν λόγω προϊόντων καταγωγής Ταϋλάνδης στην Κοινότητα ανέρχονται δια συμψημισμού στο επίπεδο της εν λόγω οροφής· ότι το Μπενελούξ ζητά την αποκατάσταση της εφαρμογής τελωνειακών δασμών· ότι είναι ως εκ τούτου σκόπιμο να αποκαθίστανται οι τελωνειακοί δασμοί για τα εν λόγω προϊόντα έναντι της Ταϋλάνδης,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Από τις 20 Μαρτίου 1981, η ανασταλείσα, δυνάμει του κανονισμού (ΕΟΚ) αριθ. 3322/80 του Συμβουλίου, εφαρμογή τελωνειακών δασμών αποκαθίσταται κατά την εισαγωγή των παρακάτω προϊόντων καταγωγής Ταϋλάνδης στην Κοινότητα:  1.2 //   //   // Κλάση  του Κοινού  Δασμολογίου   // Περιγραφή εμπορευμάτων   //   //   // 69.08  // Έτερα πλακίδια, κύβοι και πλάκες δαπέδου ή επενδύσεως  //   //  Άρθρο 2  Ο παρών κανονισμός αρχίζει να ισχύει την τρίτη ημέρα που ακολουθεί εκείνη της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 16 Μαρτίου 1981.  Για την Επιτροπή  Karl-Heinz NARJES  Μέλος της Επιτροπής  (1) ΕΕ αριθ. L 354 της 29. 12. 1980, σ. 114.  (2) ΕΕ αριθ. L 345 της 20. 12. 1980, σ. 1.